**IZVEŠTAJ**

**Učešće učenika OŠ,,Emilija Ostojić u ,,MEĐUNARODNOJ ŠKOLI TEHNIČKIH VJEŠTINA” u Zagrebu.**

**Od 12.12.2019. do 15.12.2019 godine.**

Poštovani,

Veoma sam ponosna što je naša škola učestvovala u ovom projektu i što sam uspela da otvorim vrata naše škole i izvan Srbije,da deci pružim mogućnost da se kreću u smeru primanja novih informacija, jer tehnika govori istim jezikom u čitavom svetu.Naša škola želi da pokaže da zajedno stvaramo novi svet modernih tehnologija u korak sa vremenom.Prednost toga je umrežiti znanje u mrežu i širiti dalje.Za sledeću godinu planirane su da se uključe još tri do četri škole iz Srbije.

Gospodin Ivan Jurić se svim srcem zalaže da ozvaniči ovu saradnju na polju obrazovanja i sigurna sam da će uspeti uz Vašu i profesora Zorana Lapčevića pomoć.Gospodin Tomić ispred HZTK imenovan je i ispred sektora za obrazovanje što nam daje zeleno svetlo u Ministarstvu. Iskreno se nadam da će se zvanično povezati Ministarstva prosvete na državnom nivou.

Naša škola će u proleće primiti delegaciju iz Zagreba zajedno sa Gospodinom Tomićem kada će našoj školi donirati najsavremenija nastavna sredstva u okviru Tehnike i tehnologije,vezana za nastavnu oblast robotike.Tom prilikom nadam se će te biti naš počasni gost.

Jedino tehnika i napredne tehnologoje mogu da pomere granice i iznad očekivanog.

Ako imate cilj šta želite deci pružiti,postavite parameter za ostvarenje istog,verujete u to ostvarenje, onda je rezultat neminovan.

Razmena iskustva sa vrhunskim stručnjacima svedoče zadovoljna i ozarena lica naših učenika nakon povratka.

Impresionirani smo svakim detaljem koji je realizovan u okviru projekta Međunarodne škole tehničkih vještina.

Četri veoma sadržajna i kvalitetno osmišljena dana, isprogramirana po satima, ostaće zapamćena ne samo u očima naših učenika već i nas profesora.

Modelarstvo,mehanika,robotika,programiranje,elektrotehnika,radionice sa učenicima domaćinima OŠ ,,Gračani”, posta Muzeju Nikola Tesla,Zavičajnom muzeju,laboratoriske vežbe na Fakultetu strojarstva i brodogradnje sa profesorima fakulteta i uspešnim studentima,radionice sa učenicima Tehničke škole Nikola Tesla,radionice izrade maketa u Modelarskom klubu HUVM-a, obilaskai upoznavanja grada Zagreba, doživljaj Adventa do samog završnog dana, podele priznanja i zahvalnica koje je uručio Predsednik Skupštine grada Zagreba Professor, doktor Drago Prgomet i druženja u svečanoj sali Modelarskog kluba HUVM-a.

Sve to nemoguće je zamisliti a kamoli doživeti, ostvariti i spuniti.Četri nezaboravna dana sa toliko aktivnosti, ostaće zapamćena svim učesnicima projekta a mi će mo još dugo pričati o onom što smo videli,naučili u ovom divnom gradu Zagrebu.

Nešto što je na mene kao profesora Tehnike i kao direktora škole, ostavilo poseban utisak, su predavanja profesora fakulteta, studenata na nivou koji je prihvatljiv učenicima osnovne škole. Obilazak najsavremenijih laboratorija gde je deci predstavljena budućnost i smer u kome treba da idu.Laboratorija robotike koju su naši učenici posetili impresionirala je sve nas. Deca su imala prilike da vide najsavremenije robote koje se koriste u medicini,industriji,školi kao i npr. robota za kućne poslove koji je ovih dana predstavljen na sajmu robotike u Tokiju a programiraju ih student fakulteta koji su radili sa našim učenicima.

Malo je reči opisati to gostoprimstvo, srdačnost, profesionalizam istaknutih stručnjaka iz ove oblasti a i šire.

U prilogu su video zapisi koje možete pogledati.

<https://youtu.be/pxdcEIDW7rE>

<https://youtu.be/bM0shUdlPSw?list=PL9T4jr9olbQ3kYeIbJ6F8mnnCquyirXnm>

<https://youtu.be/pxdcEIDW7rE>

<https://www.youtube.com/watch?v=ZuosOrpM9mw>

<https://www.youtube.com/watch?v=QrrVRLwvGZM>

<https://youtu.be/bM0shUdlPSw?list=PL9T4jr9olbQ3kYeIbJ6F8mnnCquyirXnm>

<https://www.youtube.com/watch?v=Oer4JVykvTc&t=14s>

<https://www.youtube.com/watch?v=1r3sQ-a-nV4>

<https://youtu.be/ZuosOrpM9mw>

Direktor škole

Mirjana Vasilijević